**Bye – Bye -2020- , Végre itt van 2021 !!!**

Rég nem vártuk ennyire, hogy vége legyen egy évnek, mint idén.

Még van pár nap, de már visszaszámolunk. Milyen volt ?

Márciusig nem is volt baj, minden ment a szokásos mederben . Vártuk a

tavaszt,terveztük a nyarat, dolgoztunk, éltünk.

Akkor jött az első hullám , a vírus , a COVID 19 kezdete. Az olaszországi

helyzettől megrémültünk, megvolt az első bezárkózás,karantén ,de igazán nem

vettük annyira komolyan, hiszen a számok alacsonyak voltak.

Ilyen helyzetben szoktuk azt mondani, minket elkerül a baj , bennünket nem

érinthet a betegség. Emlékszem, álltam a pénztárnál az egyik drogériában és

kiraktak egy rekesz maszkot. Gondoltam veszek egy 10-es csomaggal,jó lesz

valamire. Akkor még nem tudtam,hogy legalább 5 csomaggal kellett volna

vennem. Nagy keletje volt a család körében hétvégén. Utána hiánycikk lett

,majd divattá vált, fekete, kutyás, macskás , minden színben és mintával.

Ha nem vásárolunk csak mackónadrágot és pólót, legalább a maszkban

divatozzunk.

Jött a nyár ,lenyugodtak a kedélyek , hurrá nyaralunk,lett a jelszó.

Tele volt a Balaton, a hazai turizmus, ha rövid időre is virágzott,azután ,gyorsan

elhervadt. Megnyíltak a határok, a merészebbek a tengerparton élvezkedtek.

Meg is lett a böjtje, jött a második hullám. Szerencsére még október közepéig

tartott az indián- magyar nyár és a teraszok benépesültek, hogy egy utolsó

lendülettel az éttermi business is levegőhöz jusson.

Azután a második hullám erőteljesen berobbant, súlyos és még súlyosabb,

emelkedő betegségi számokkal.

Hiába a tiltás a magyar az magyar marad , virtusként a bevásárlóközpontok

lettek a tobzódás helyszínei . Az utcák üresek,de a plázázás megy nekünk.

Kialakult a védekezési kultúra, maszkviselés, távolságtartás, gyakori kézmosás,

reméljük működik, csináljuk.

Eljött a minden évben várva várt Karácsony, újra forgalmi dugók az utakon és

a parkolókban is. Vásárolunk, főzünk, készülődünk.

Új tervek, megoldások születtek ,ki hogyan ünnepel, terasz , rokon látogatás,

ki mennyire fél a következményektől.

Ezen is túl lettünk. Már a szilveszter az évzárás a fókusz és várjuk , 2021-et

,mint a csodát , a fordulatot hozó évet.

Az óvatosság beleivódott a mindennapjainkba, már nem vagyunk vad

optimisták, kivárunk, meglátjuk ,mi lesz.

Mit hoz a következő év, reményt , hogy elmúlik a veszély és a vírus

„Demoklesz” „– kardja eltűnik és élhetjük tovább a szokásos életet.

Tervezhetünk, a bizonyosság, a biztonság visszatér, pedig ez még csak

vágyálom.

Oltassuk vagy ne oltassuk? Most ez a fő kérdés? Ha , igen melyikkel,ha nem

akkor , milyen hátrány érhet bennünket. Mi a jobb variáns, hogyan döntsünk.

Ugyanakkor már az új vírus mutáció a „ spájzban „ van , de mit tehetünk,erre

már nem is figyelünk annyira. Jöjjön ,aminek jönnie kell,csak legyen már vége.

Sokak véleménye szerint a siránkozásnak nincs értelme,hiszen az előttünk,

több háborút ,világégést megélő nemzedékek, küzdöttek és igyekeztek

túlélni, alkalmazkodni a megváltozott körülményekhez.

Most a szabályok betartása követel fegyelmet, türelmet, megfelelő magatartást

tőlünk. Ez sem könnyű,de a panaszkodásnak nincs értelme.

Mit vesztettünk 2020-ban ? Korosztályok szerint mást és mást.

A fiatal generációk új módszereket tanultak,de a társas ,csapatlét előnyeit

korlátozta a karantén. Bízom benne , újra megtanulják,mit jelentenek a

személyes ,emberi kapcsolatok.

Az idősebbek érezték újra a szabadság hiányát,amire annyira vártak 30 évvel

ezelőtt. A megnyílt határok , a több utazás lehetősége 2020-ban újra kitolódott.

2021 első hónapjai még a vírus árnyékában telnek, de készülhetünk a kevésbé

vészterhes időszakra, ez az optimista olvasat.

Én is ezt teszem, családommal együtt , ki-ki a maga területén.

Kezdődhet az iskola , bár az online módszerek biztosan megmaradnak.

Járhatunk dolgozni , irodázni valamikor, persze a nemzetközi cégek óvatosak és

csak az év közepére tervezik a home office- ból való visszatérést.

Alig várom, hogy utazhassunk, hova , bárhova ,csak menjünk végre.

Spóroltunk 2020- ban , pár utunk füstbe ment ,de a pénz megmaradt,így

újra tervezhetünk.

Szilveszter ,amikor koccintunk és minden jót kívánunk egymásnak,

szeretteinknek és persze magunknak is , gondoljunk arra , hogy a változás

jó is lehet . A nehézségek erősítenek bennünket, harcra fel, újult erővel

haladhatunk előre, hogy a 2020 tapasztalatai beépüljenek a 2021-es tervekbe.

Optimista vagyok, nincs más út , mint előre mondogatom magamnak és hiszek

benne, hogy a kvázi elvesztegett év nem volt hiábavaló ,tanultunk a

környezetünkről, saját magunkról .

Az idő olyan faktor , amiből mindenkinek egyformán jut , ez mindenkire igaz,

ebben nincs eltérés,hogyan használjuk ki a rendelkezésünkre álló időt és

milyen energia mozgat bennünket , ez az,ami segít.

Egészségünkre, mondja a magyar , akár pálinka, akár pezsgő van a

poharunkban, továbbra is ez legfontosabb , meghatározó 2021-ben is.

Egészség,energia és jókedv, ez a „szentháromság” segít nekem nap mint nap,

támogat abban ,hogy végezzem a dolgom és segítsem szeretteimet és

üzleti partnereimet céljaik elérésében.

Kívánom, hogy 2021 - jó év legyen , melyre majd 2022-elején szívesen

visszatekinthetünk.